নিরাপদ সড়কের দাবিতে কোমলমতি শিক্ষার্থীদের আন্দোলনের গন্ধ এখনো জড়িয়ে আছে বাতাসে। আন্দোলন নিয়ে কথামালার রাজনীতি হয়েছে। মানুষকে শুনতে হয়েছে অনেক কথকতা। তারপর, অব্যক্ত এক আশাবাদ বুকে নিয়ে ফিরে গেছে যে যার গন্তব্যে। আন্দোলনকালীন সকল আশ্বাসের প্রতি সম্মান দেখিয়েছে কোমলমতি শিক্ষার্থীরা। তারা বিশ্বাস করতে চেয়েছিল, মনে করেছিল, তাদের অভিভাবকরা যখন কথা দিয়েছেন—এর একটা ইতিবাচক ফলাফল তারা পাবে।